கேள்வி: எருவை (புள்) பற்றி விளக்கவும்.
பதில்: எருவை என்று சங்க இலக்கியங்களில் குறிப்பிடப்படும் புள்ளில் பல வகை உண்டு. எழால், கழுகு, கருடன், பருந்து, செம்பருந்து, வல்லூறு, புல்லூறு போன்றவை எருவைப் பறவையின் இனங்கள். எருவை (புல்) சங்கப்பாடல்களில் குறிப்பிடப்படுகிறது.
கேள்வி: எருவை (புள்) - சங்கப்பாடல்களில் எருவைப்புள் பற்றி நீங்கள் என்ன அறிந்துள்ளீர்கள்?
பதில்: :எருவை ஒரு புலால் உண்ணி.நிணன் அருந்து செஞ்செவி எருவை - புறம் 373 :எருவையின் மூக்கு வளைந்திருக்கும்.கொடுவாய்ப் பேடைக்கு அல்கு இரை தரீஇய மான்று வேட்டு எழுந்த செஞ்செவி எருவை - அகம் 3 :கழுகு வேறு. செஞ்செவி எருவை வேறு.கழுகொடு செஞ்செவி எருவை திரிதரும் - புறம் 370 :எருவை வேறு, பருந்து வேறு. எருவைக்குத் தலை பெரிதாக இருக்கும்.கொலைவில் ஆடவர் போலப், பலவுடன் பெருந்தலை எருவையொடு பருந்து வந்து இறுக்கும் அஞ்சுரம் – அகம் 97 :இரத்த நிறம் கொண்ட எருவை ஒருவகை.நெய்த்தோர் அன்ன செவ்விய எருவை - ஐங்குறுநூறு 335 :இதனைக் குருதி நிறம் கொண்ட எருவை என்னும் பொருள் படும்படிக் குருதி எருவை எனக் குறிப்பிடுவர். குரூஉச்சிறை எருவை குருதி ஆர - பதிற்றுப்பத்து 67 :கழுத்து வெள்ளையாய் இருக்கும் எருவை இனமும் உண்டு.வால்நிற எருத்தின் அணிந்த போலும் செஞ்செவி எருவை - அகம் 193 இதனை இக்காலத்தில் கருடன் என்கின்றனர். :பெண்-எருவையின் கழுத்தில் புள்ளிச் சிறகுகள் இருக்கும். ஆண்-எருவை எழால் என்னும் புல்லூறு-பறவையோடு சேர்ந்து பறப்பது உண்டு.புள்ளி எருத்தின் புன்புடை எருவைப்பெடை புணர் சேவல் குடுமி எழாலொடு கொண்டு கிழக்கு இழிய - பதிற்றுப்பத்து 36 :எருவை உயிருள்ள மனிதர்களையும் தாக்கும்.தறுகணாளர் குடர் தரீஇ, தெறுவர செஞ்செவி எருவை அஞ்சுவர இறுக்கும் - அகம் 77 :காட்டு வழியில் செல்வோர் எருவையிடம் கவனமாக இருக்க வேண்டும். இனம் தீர் எருவை ஆடு செவி நோக்கும் (வம்பலர்) - அகம் 285 :ஆண்-எருவையைச் சேவல் என்பர்.எருவைச் சேவல் - நற்றிணை 298 :எருவையின் சிறகு வலிமையானது.எருவை இருஞ்சிறை இரீஇய - அகம் 291 :பறையொலி கேட்டால் எருவை பறந்து ஓடும்.சிறுகுடி மறவர் சேக்கோள் தண்ணுமைக்கு எருவைச் சேவல் இருஞ்சிறை பெயர்க்கும் - அகம் 297 :போர்க்களங்களில் இறந்தவர்களின் பிணத்தைத் தின்பதற்காக வானில் வட்டமிடும்.பறந்தலை விசும்பு ஆடு எருவை - புறம் 64 :போர் வெற்றியின் அடையாளமாக நடப்படும் வெற்றித் தூணை எருவை தன் இருக்கையாகப் பயன்படுத்திக் கொள்ளும். எருவை நுகர்ச்சி யூப நெடுந்தூண் - புறம் 224